సచిన్ (నటుడు)
ఆయన "హా మజా మార్గ్ ఏక్లా" (1962) అనే మరాఠీ చలనచిత్రంతో బాల నటుడిగా నటజీవితాన్ని ప్రారంభించారు, ఆ తరువాత సుమారుగా 65 సినిమాల్లో బాల నటుడిగా వివిధ పాత్రలు పోషించారు, వయోజన పాత్రల్లోకి అడుగుపెట్టిన తరువాత ప్రధాన పాత్రధారిగా "గీత్ గాతా చల్" (1975), "బాలికా బధు" (1976), "ఆంఖియోన్ కే జరోఖోన్ సే" (1978), మరియు "నదియా కే పార్" (1982) వంటి విజయవంతమైన చిత్రాల్లో నటించారు. హిందీ, మరాఠీ మరియు భోజ్‌పురి చలనచిత్ర రంగాల్లో ఆయన పనిచేశారు, "తు తు మై మై" (2000) మరియు "కాద్వీ ఖట్టి మీఠీ" సహా భారతీయ బుల్లితెరపై విజయవంతమైన హాస్య కార్యక్రమాలకు నటుడిగా, నిర్మాతగా మరియు దర్శకుడిగా వ్యవహరించారు. అంతేకాకుండా ఆయన పలు విజయవంతమైన మరాఠీ చలనచిత్రాలకు దర్శకుడి ఉన్నారు, "మై బాప్ (1982), " నవ్రీ మిలే నవర్యాలా" (1984), " ఆషి హి బాన్వా బాన్వీ" (1988), " అమచ్‌యాసర్ఖే ఆమిచ్" (1990) మరియు " నవ్రా మజా నవ్‌సచా" (2004) తదితర చిత్రాలకు దర్శకత్వం వహించారు."
మేరా నామ్ జోకర్
మేరా నామ్ జోకర్ అనే పేరు గల హిందీ చలనచిత్రం 1970లో రాజ్ కపూర్ దర్శకత్వంలో రూపొందించబడింది. ఖ్వాజా అహ్మద్ అబ్బాస్ ఈ చిత్రానికి స్క్రీన్ ప్లే అందించారు. రిషి కపూర్‌కి నటుడిగా ఇదే తొలి చిత్రం. ఎన్ని దు:ఖాలు ఎదురైనా, ఆఖరికి తన ప్రేక్షకులను నవ్వించడమే జీవిత పరమావధి అనే భావించే ఒక సర్కస్ క్లౌన్ కథ ఇది. భారతీయ సినిమా చిత్రంలోనే ఎక్కువ నిడివి ఉన్న చిత్రంగా ఈ సినిమాని చెప్పుకోవచ్చు. ఈ చిత్రాన్ని నిర్మించడానికి దాదాపుగా ఆరు సంవత్సరాలు పట్టింది. రాజ్ కపూర్ తన నిజ జీవితంలో జరిగిన కొన్ని సంఘటనల ఆధారంగా ఈ చిత్రాన్ని నిర్మించానని చెబుతుంటారు. అయితే నిర్మాతకు ఈ చిత్రం ఎలాంటి లాభాలు ఆర్జించి పెట్టలేదు. అయితే కొన్ని సంవత్సరాల తర్వాత ఇదే చిత్రం భారతీయ సినిమాలో ఒక క్లాసిక్‌గా నిలిచిపోయింది. ఈ చిత్రం నిడివి తగ్గించి మళ్లీ 1980లో రిలీజ్ చేస్తే, రికార్డు స్థాయి కలెక్షన్లతో సినిమా విజయవంతమవడం విశేషం.